Държавен вестник, бр. 63, 2011 г., стр. 143

БРОЙ  63	
Д Ъ Р Ж А В Е Н  В Е С Т Н И К 	
СТР.  143  
Чл. 52. (1) Помещенията за задържане се 
оборудват по начин, подходящ за категорията 
задържани лица, като в тях се осигурява:
1. място за почивка – нар или легло, а 
за времето на почивка в тъмната част на 
денонощието на всяко задържано лице се 
осигурява завивка и постелка;
2. постоянна вентилация и осветление;
3. сигнална уредба за повикване, която да 
се захранва с безопасно напрежение;
4. централно или друг вид безопасно 
отопление, обслужването на което да става 
извън помещението, което да осигурява 
поддържане на минимална температура 18°С 
през отопляемия сезон.
(2) В помещенията за настаняване и пре-
минаване на задържаните лица не се съхра-
няват предмети и оборудване, остри ръбове 
и детайли на конструкции и инсталации или 
обзавеждане, които могат да се използват за 
нападение срещу охраната, самонараняване 
или взломяване (разрушаване) на прегради.
(3) В помещенията за задържане и по 
маршрута на придвижване на задържаните 
лица, както и на входовете могат да се мон-
тират камери за наблюдение с възможност 
за запис, сигнално-охранителна техника 
(СОТ), телефони, охранително осветление 
и други технически средства.
(4) Подовата настилка на помещенията за 
задържане и на коридора пред тях трябва да 
е от материал, позволяващ лесно почистване 
и дезинфекция.
(5) Вратите и прозорците на помещени-
ята за задържане следва да са осигурени и 
надеждни срещу взлом, като в тях следва 
да са налице условия за осъществяване 
на постоянен контрол непосредствено от 
охраната или чрез технически средства, 
като апаратурата, осигуряваща работата 
на аудио- и видеотехническите средства, и 
електрическото захранване се монтират в 
друго помещение.
(6) В помещенията за задържане се оси-
гурява изкуствено осветление за четене и 
писане и слабо осветление (охранително) 
за наблюдаване на помещението по вре-
мето, когато задържаните лица спят, като: 
електрическото осветление трябва да бъде 
обезопасено и да се включва от самостоя-
телен електрически ключ, изнесен отвън на 
помещението; осветителните тела трябва да 
са защитени и монтирани в ниши; не трябва 
да има контакти и силнотокови инсталации.
Чл. 53. Помещенията за задържане на 
малолетни и непълнолетни трябва да отго-
варят и на следните изисквания:
1. вътрешността им да е с подходящ за 
възрастта вид;
2. да са оборудвани с легла, комплектувани 
с постелъчен инвентар (чаршафи, калъфки, 
одеяла, възглавници), маса, два стола, шкаф 
за лични вещи, сапун и кърпи;
3. в тях да е осигурено и да се осъщест-
вява постоянно наблюдение от страна на 
охраната – директно или чрез видеокамера 
на монитор;
4. в тях да са монтирани сигнални бутони 
на достъпно за задържаните малолетни и 
непълнолетни място;
5. стъклата на прозорците им да са обезо-
пасени от вътрешната страна с метална мре-
жа, която да предотвратява достигането им;
6. в тях да няма остри, режещи, запали-
телни предмети, открити електроизточници 
или каквито и да са други опасни вещи, 
предмети и оборудване, които биха могли 
да застрашат или увредят живота и здравето 
на задържаните.
Чл. 54. (1) Помещенията за разпит се 
оборудват така, че да осигуряват сходен 
комфорт на участващите в разпита, да ня-
мат застрашителен вид и да няма предме-
ти, които могат да бъдат използвани с цел 
насилие или могат да създадат впечатление 
за заплаха спрямо задържаното лице, като 
за осъществяване на наблюдение и скрито 
разпознаване в тях се допуска монтаж на 
„оперативно огледало“.
(2) Помещенията за свиждане и срещи с 
адвокат се оборудват така, че да осигуряват 
конфиденциалност на разговора, при спазва-
не на изискванията за охрана и безопасност.
(3) В санитарно-хигиенните помещения не 
се допуска наличие на открити електрически 
инсталации, тоалетните и мивките следва да 
се изработени от нечуплив материал, а при 
наличие на бойлер той се монтира така, че 
задържаните лица да нямат достъп до него.
Г л а в а  т р е т а
ВОЕННОПОЛИЦЕЙСКИ ФОРМИРОВА-
НИЯ В БЪЛГАРСКАТА АРМИЯ
Чл. 55. (1) Военнополицейските форми-
рования в Българската армия са военни 
формирования с военнополицейски функции, 
организирани в роти, взводове и отделения 
от състава на бригадите и базите на видо-
вете въоръжени сили, създадени по реда на 
чл. 23, ал. 1 ЗВП.
(2) Личният състав на военнополицей-
ските формирования е пряко подчинен на 
командира на военнополицейското формиро-
вание, а той е пряко подчинен на командира 
на бригадата или базата.
(3) Специализираната военнополицейска 
подготовка на личния състав на военно-
полицейските формирования се провежда 
в Центъра по логистика и подготовка на 
служба „Военна полиция“.